text: Se begravelsen på computeren
  14 december 2011 kl. 17.54
  Skærbæk Kirke vil tv-transmittere begravelser, så slægtninge på den anden side af jorden kan følge den sidste rejse.
  
  Det er den første kirke i Danmark, som giver dette tilbud. 
  Begravelserne sendes ikke ud til alle. Kun pårørende kan få lov til at følge med på skærmen. 
  I en del kirker tv-transmitteres gudstjenester og dermed også barnedåb hver søndag. Det sker som en service for bl.a. plejehjemsbeboere, som ikke har mulighed for selv at være i kirken. 
  Biskop Elisabeth Dons Christensen, Ribe, hilser det nye tilbud velkommen.
  ? Jeg ved, at mange præster har en principiel holdning til, at gudstjeneste er noget, man er til stede ved. Men kirken transmitterer gudstjenester i radioen eller fjernsynet, og så er det vel ikke anderledes. Jeg synes, at det er en venlig service overfor de pårørende, som ellers ikke kunne være til stede, siger biskoppen.
  